Ana Madariaga

Ana Madariaga Ugarte (Portugalete, 1963ko maiatzaren 13a) bizkaitar politikari jeltzalea eta pedagogoa da.

Bizitza 
1986az geroztik Pedagogian lizentziaduna da Deustuko Unibertsitatean. 1989az geroztik Hezkuntza Berezian masterduna da.

1991etik 1995era zinegotzi egon zen Portugaleteko Udalean. 1995etik 1999ra Portugaleteko alkate-tenientea eta Gizarte Ongizate eta Drogazaletasun Arloko delegatua izan zen. 1996tik 1999ra Bizkaiko Batzar Nagusietako batzarkidea izan zen. 1999tik 2003ra Bizkaiko Kultura ahalduna izan zen. Ondoren, hiru legegintzalditan jarraian, 2003tik 2015era, Bizkaiko Batzar Nagusietako lehendakaria izan zen.

Bizkaiko politikariak
Bizkaiko pedagogoak
Jelkideak
Deustuko Unibertsitateko ikasleak
Portugaletetarrak